Tullist taqbaylit d tin yesɛan tulmisin i ɣef tebna , yal amaru yeṭṭafar tulmisin-a iwakken ad yaru tullist-is. Ihi ad neɛreḍ ad d-nebder akk tulmisin i ɣef tebna tullist taqbaylit, ad naf : 3.1 Aglam D aḍris neɣ d aḥric deg uḍris i d-yettaken isallen ɣef uwadem (neɣ ɣef umdan) ɣef tɣawsa, ɣef wadeg, ɣef wakud , neɣ ɣef tigawin ,....aglam yesɛa azal d ameqqran deg tira n tsekla ,acku isuddus aḍris yerna ittcebbiḥ-it ...1 d tagi id tabadut i d-as-yefka SALHI M.A, ad negzu deg tbadut-agi d akken aglam d tulmist i d-yettaken ccbaḥa d wudem n tilawt deg uḍris aseklan.